Sklep Splošnega sodišča z dne 6. avgusta 2024 – Landesbank Baden-Württemberg/EOR
(Zadeva T-441/23)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2023 – Člen 70(2) Uredbe (EU) št. 806/2014 – Očitno utemeljena tožba – Časovna omejitev učinkov sklepa)
Jezik postopka: nemščina
Stranke
Tožeča stranka: Landesbank Baden-Württemberg (Stuttgart, Nemčija) (zastopniki: H. Berger, M. Weber in D. Schoo, odvetniki)
Tožena stranka: Enotni odbor za reševanje (zastopniki: J. Kerlin, D. Ceran in T. Wittenberg, agenti, skupaj s H.-G. Kamannom in P. Geyem, odvetnikoma)
Intervenienta v podporo tožene stranke: Evropski parlament (zastopnika: G. Bartram in M. J. Etienne, agenta), Svet Evropske unije (zastopniki: J. Haunold, A. Westerhof Löfflerová in J. Bauerschmidt, agenti)
Predmet
Tožeča stranka s tožbo na podlagi člena 263 PDEU predlaga razglasitev ničnosti sklepa Enotnega odbora za reševanje (EOR) SRB/ES/2023/23 z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 v delu, v katerem se nanaša nanjo.
Izrek
Sklep Enotnega odbora za reševanje (EOR) SRB/ES/2023/23 z dne 2. maja 2023 o izračunu predhodnih prispevkov v enotni sklad za reševanje (ESR) za leto 2023 se razglasi za ničen v delu, v katerem se nanaša na Landesbank Baden-Württemberg.
Učinki sklepa SRB/ES/2023/23 se v delu, ki se nanaša na Landesbank Baden-Württemberg, ohranijo, dokler EOR ne sprejme potrebnih ukrepov za izvršitev tega sklepa, in to v razumnem roku, ki ne sme presegati šestih mesecev od dneva, ko ta sklep postane pravnomočen.
EOR poleg svojih stroškov nosi stroške, ki so nastali Landesbank Baden-Württemberg.
Evropski parlament in Svet Evropske unije nosita svoje stroške.
____________
1     UL C 329, 18.9.2023.